विनयना अद्भुत है, हर कार्य बडी ही तन्मयता से करने की कोशिश करते हुये, उसे हमेशा ही देखा है मैंने . आई क्यू लेवेल काफी हाई, पर अक्सर लाख कोशिशों के बावजूद असफल रह जाने पर मैने कई बार उसकी आँखों में आँसू लहराते हुये देखा है. उसका शरीर उसके अपने ही दिमाग का आदेश मानने से इंकार करता है .फिर भी वह बहादुरी के साथ अपनी लडाई लड रही है. मैं अपने दोनों हाथ जोड कर विनयना की कुर्सी के पीछे आँख बन्द किये खडी हूँ .